STV-2004: Organisasjonsteori – Endring og ledelse
Seminar 5 – tirsdag  23. mai 2006, kl14.15-16, UB-auditoriet
Eksamensseminar
diskusjon med utgangspunkt i tidligere gittE eksamensoppgaver

Vår 2005, 3 timers skriftlig eksamen
Skoleeksamen består av to deler, del I og del II. Begge delene teller like mye. 

I del I skal man velge ut tre spørsmål som skal besvares. 

I del II skal man velge ut og besvare ett av spørsmålene.

Del I

Besvar tre av spørsmålene:

1. Gjør kort rede for komponentene i Egebergs instrumentelle modell.

2. Gjør kort rede for Scotts naturlige perspektiv.

3. Gjør kort rede for hvilken betydning omgivelsene har i Scotts rasjonelle, naturlige og åpne perspektiv.

4. Gjør kort rede for hva Selznick mener med institusjonalisering.

5. Gjør kort rede for de sentrale antakelsene i Røviks translasjonsteori.

Del II

Velg enten a) eller b)

a) Gjør kort rede for begrepene karismatisk ledelse og transformasjonsledelse. Drøft deretter påstanden om at ”En leder kan være karismatisk uten at dette nødvendigvis kan karakteriseres som transformasjonsledelse”.
b) Gjør kort rede for det institusjonelle og det nyinstitusjonelle perspektivet. Drøft deretter hvordan en organisasjonsendring kan forstås ut fra et institusjonelt og et nyinstitusjonelt perspektiv.

Utsatt fra våren 2005, 3 timers skriftlig eksamen

Skoleeksamen består av to deler, del I og del II. Begge delene teller like mye. 

I del I skal man velge ut tre spørsmål som skal besvares. 

I del II skal man velge ut og besvare ett av spørsmålene.

Del I

Besvar tre av spørsmålene:

1. Gjør kort rede for hva som menes med institusjonelle omgivelser.
2. Gjør kort rede for Selznicks skille mellom organisasjon og institusjon.

3. Gjør kort rede for betydningen av mål i Scotts rasjonelle og naturlige system. 

4. Gjør kort rede for hva som legges i begrepet transformasjonsledelse.
5. Gjør kort rede for hva Selznick legger i begrepet ”institusjonelt lederskap”.

Del II

Velg enten a) eller b)

a) Gjør kort rede for hvordan endring kan forstås i lys av Scotts tre perspektiver (rasjonelt, naturlig og åpent). Drøft deretter i lys av de samme perspektivene mulige årsaker til at endringsforsøk ikke alltid går som planlagt.
b) Morten Egeberg har utviklet det han kaller en virkemiddelmodell for bruk i statsvitenskapen. Gjør kort rede for variablene som inngår i modellen, og begrunnelsen for valg av disse. Drøft deretter betydningen av formell normativ struktur for beslutningsatferd i offentlige organisasjoner.

Vår 2004, 4 timers skriftlig eksamen

Skoleeksamen består av to deler som teller like mye. 

I del I skal man velge ut tre spørsmål som skal besvares. 

I del II skal man velge ut og besvare ett av spørsmålene.

Del I

Besvar tre av spørsmålene:

1. Innenfor det nyinstitusjonelle perspektivet snakkes det gjerne om institusjonaliserte myter. Gjør kort rede for hva det siktes til og hvorfor det er myter.

2. Gjør kort rede for hvorfor det innenfor nyere organisasjonsteori hevdes at det er problematisk å anta at organisasjoner bare har ett sett av mål.

3. Gjør kort rede for hvilket menneskesyn som ligger til grunn i Scotts rasjonelle perspektiv og i Scotts naturlige perspektiv.

4. I den senere tid har man begynt å snakke om transformasjonsledelse som et av de nyere perspektivene på ledelse. Gjør kort rede for det skillet som i denne sammenheng ofte trekkes mellom transaksjonsledelse og transformasjonsledelse.

5. Formell struktur i organisasjoner betegnes også som ”normativ struktur”. Gjør kort rede for hva som ligger i dette begrepet.

Del II

Velg enten a) eller b)

a) Redegjør for Selznicks analytiske skille mellom organisasjon og institusjon. Drøft deretter hvilken betydning en slik tilnærming kan ha for vår forståelse av mulighetene for styrt og planlagt endring i organisasjoner.

b) Redegjør for begrepet ”institusjonelle omgivelser”. Drøft deretter hvilke konsekvenser det kan ha for en organisasjon at den befinner seg innenfor institusjonelle omgivelser. 

